(FOTO) Peste 200 de elevi și studenți din Bistrița-Năsăud, precum și din județele învecinate, au ales să-și petreacă vacanța de vară altfel. Pentru al treilea an consecutiv, compania desfășoară un program dedicat copiilor angajaților care pe perioada vacanței își doresc să lucreze în cadrul Leoni Bistrița.

”Vacanța altfel, la Leoni! Plini de entuziasm și dăruire, tinerii învață tainele confecționării cablajelor auto, marea majoritate alături de părinții lor. Elevii și studenții încadrați sunt activi în toate zonele de producție, atât la Leoni Bistriţa cât și la Leoni Luduș”, a menționat compania pe pagina sa de Facebook.

De luna aceasta, Leoni Bistrița are un nou director general: pe Sorin Ghiță.

Leoni este firma care, la sfârşitul lunii iunie, a anunţat că vrea să angajeze cei mai mulţi oameni, restul companiilor care au făcut publice locurile de muncă vacante având intenţia să recruteze între una şi cel mult 10 persoane.

Leoni se află la Bistriţa din anul 2002. Compania asamblează cablaje pentru Mercedes, BMW şi Rolls Royce.

Foto: Facebook Leoni Bistrița